Madibaz bars Kovsies se borrel | Netwerk24
Fietsryer van fiets afgestamp, beroof
’n Fietsryer van Port Elizabeth is vroeg Dinsdagoggend deur ’n rower op sy fietsroete ingewag en beroof.
Blitsbokke sonder Afrika en Dry na VSA
Nog ’n terugslag het die Blitsbok-kamp getref met die nuus dat die ervare Chris Dry die komende toernooi in Las Vegas, Nevada, weens ’n skouerbesering gaan misloop.
Madibaz bars Kovsies se borrel
Deur Annchen Nel 09 September 2018 20:26
Die Maties se netbalspan is die nuwe voorloper in die Varsitybeker-reeks.
Die Stellenbossers spog nou met 22 punte ná vier oorwinnings en een nederlaag.
Bianca Blom van die Madibaz in aksie in haar netbalspan se wedstryd teen die Kovsies Sondag in Stellenbosch. Foto: Varsity Sports
Hulle het Sondagaand in Stellenbosch die Noordwes-Universiteit (NWU) sy eerste loesing van vanjaar se kompetisie toegedien, toe hulle met 69-36 gewen het.
Die Oos-Kapenaars van die Nelson Mandela-Universiteit het vir die hoogtepunt van die reeks tot dusver gesorg.
Hulle het die Kovsies, ’n tweemalige kampioen, in ’n rillerstryd met 41-40 geklop en so die Bloemfonteiners se onoorwonne status beëindig.
Die Kovsies het met die rustyd met 21-17 voorgeloop.
Madibaz het ná die rustyd eerste punte aangeteken en stadig maar seker hul agterstand uitgewis. Sake het baie gelykop verloop totdat die Madibaz aan die einde van die derde kwart net-net voorgeloop het met 30-29.
in die laaste kwart het sake deurgaans wipplank gery, met die spanne wat mekaar geen ruimte wou gun nie. Die Oos-Kapenaars het egter sterker van die twee spanne klaargemaak om ’n roemryke sege te verseker.
Jody Vorster van die Madibaz was die mees akkurate doelskieter. Sikholiwe Mdletshe van die Kovsies is as die Speler van die Wedstryd aangewys.
Tuks, wat vyfde was, beweeg nou weer na die bopunt van die punteleer, nadat hulle hul buurvroue van die Universiteit van Johannesburg met 70-32 geklop het.
Die Universiteit van Wes-Kaapland (UWK) het sy eerste oorwinning behaal. Hy het die Vaal Universiteit van Tegnologie (VUT) met 74-42 geklop.
Maandag: 14:30: NWU t. Madibaz; 16:00: Tuks t. VUT; 17:30: UWK t. UJ; 19:00: Maties t. Kovsies.
Meer oor: Netbal | Maties | Varsity-Netbalreeks
Varsity-afrigters staan bont oor kleur-reël
Kovsies kan Maties se eeufees-planne ontwrig
Netbal: Kovsies nou voor in Varsity-reeks
Saak teen paartjie in Coleske-voorval nie op hofrol
Modelegende Karl Lagerfeld dood
KYK: Brand by Franschhoek woed steeds